*Projekts*

 LATVIJAS REPUBLIKAS MINISTRU KABINETS

2016. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Kārtība, kādā komersants paziņo par elektronisko cigarešu un elektronisko cigarešu uzpildes flakonu tirdzniecības uzsākšanu**

*Izdoti saskaņā ar Tabakas izstrādājumu,*

*augu smēķēšanas produktu,*

*elektronisko smēķēšanas ierīču*

*un to šķidrumu aprites likuma*

*8.panta devīto daļu*

1. Noteikumi nosaka kārtību, kādā komersants pirms elektronisko cigarešu un elektronisko cigarešu uzpildes flakonu tirdzniecības uzsākšanu ziņo par to Veselības inspekcijai.

2. Komersants pirms elektronisko cigarešu un elektronisko cigarešu uzpildes flakonu tirdzniecības uzsākšanas iesniedz Veselības inspekcijā iesniegumu par elektronisko cigarešu un elektronisko cigarešu uzpildes flakonu tirdzniecību (turpmāk- iesniegums) atbilstoši šo noteikumu pielikumam. Iesniegumu var iesniegt personīgi, nosūtīt pa pastu vai elektroniski, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

3. Ja Veselības inspekcija, izskatot šo noteikumu 2.punktā minēto iesniegumu konstatē, ka tas nav aizpildīts atbilstoši noteikumu pielikumā norādītajam paraugam vai ir aizpildīts nepilnīgi, tai ir tiesības 30 darbdienu laikā pēc iesnieguma saņemšanas rakstveidā pieprasīt komersantam precizēt iesniegto informāciju.

4. Komersants 10 darbdienu laikā pēc šo noteikumu 3.punktā minētā pieprasījuma saņemšanas iesniedz Veselības inspekcijā precizēto informāciju.

5. Ja komersants 30 darbdienu laikā pēc iesnieguma iesniegšanas nav saņēmis no Veselības inspekcijas šo noteikumu 3.punktā minēto pieprasījumu, kā arī 10 darbdienu laikā pēc šo noteikumu 4.punktā minētās precizētās informācijas iesniegšanas nav saņēmis atkārtotu šo noteikumu 3.punktā minēto pieprasījumu, uzskatāms, ka komersants ir izpildījis Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 8.panta devītajā daļā minēto pienākumu.

6. Veselības inspekcija ir tiesīga pārbaudīt iesniegtās informācijas atbilstību.

7. Komersants 14 darbdienu laikā paziņo Veselības inspekcijai par jaunu tirdzniecības vietu vai par izmaiņām, ja ir mainījusies šāda informācija:

7.1. komersanta nosaukums vai juridiskā adrese;

7.2. paraksttiesīgā persona vai kontaktpersona;

7.3. plānotais sortiments;

7.4. tirdzniecības vietas nosaukums, faktiskā adrese, telefons.

8. Komersanti, kuri elektronisko cigarešu un elektronisko cigarešu uzpildes flakonu tirdzniecību uzsākuši līdz šo noteikumu spēkā stāšanās dienai, šo noteikumu 2.punktā minēto iesniegumu Veselības inspekcijai iesniedz līdz 2016.gada 20.novembrim.

Ministru prezidents Māris Kučinskis

Veselības ministre Anda Čakša

Iesniedzējs:

Veselības ministre Anda Čakša

Vīza: Valsts sekretāra p.i. Kārlis Ketners

16.06.2016. 10:52

352

Jekaterina Dobrijana, 67876100

jekaterina.dobrijana@vm.gov.lv

Anita Jurševica, 67876186

anita.jursevica@vm.gov.lv